pythainlp/thai_wikipedia_clean_20230101 huggingface dataset:
การขนส่งทางอากาศในอินโดนีเซียมีอยู่ค่อนข้างมาก เพราะใช้เชื่อมต่อระหว่างเกาะต่าง ๆ พันเกาะของอินโดนีเซีย ช่วงปี ค.ศ. 2009-2013 มีผู้โดยสารใช้บริการขนส่งทางอากาศเพิ่มขึ้นร้อยละ 43 โดยเพิ่มจาก 59,384,362 คน ไปเป็น 85,102,827 คน
ท่าอากาศยานนานาชาติซูการ์โน-ฮัตตาของจาการ์ตา เป็นสนามบินที่มีความสำคัญมากที่สุดในประเทศ แต่อย่างไรก็ตาม สนามบินส่วนใหญ่ของอินโดนีเซียยังอยู่ในสภาพที่ไม่ค่อยจะดีนัก ทำให้เป็นหนึ่งในประเทศที่มีความปลอดภัยด้านอากาศยานที่น้อยที่สุด อนึ่ง ประเทศอินโดนีเซียมีสนามบินทั้งหมด 676 แห่ง (ข้อมูลปี ค.ศ. 2012)
สนามบินที่มีทางวิ่งลาดยาง
สนามบินที่มีทางวิ่งไม่ลาดยาง
ลานจอดเฮลิคอปเตอร์.
อินโดนีเซียมีลานจอดเฮลิคอปเตอร์ 76 แห่ง (ข้อมูลปี ค.ศ. 2012)
สายการบินประจำชาติ :
ทะเลซาวู
ทะเลซาวู  เป็นทะเลขนาดเล็กที่อยู่ในประเทศอินโดนีเซียตั้งชื่อตามชื่อเกาะซาวูที่อยู่ทางใต้ ขอบเขตของทะเลนี้คือทางใต้เริ่มจากเกาะซาวูและเกาะไรจูวา ทางตะวันออกเป็นเกาะโรเตและเกาะติมอร์ ทางเหนือและตะวันออกเฉียงเหนือเป็นเกาะโฟลเร็ซและเกาะอาโลร์ ทางตะวันตกและตะวันตกเฉียงเหนือเป็นเกาะซุมบา ทะเลนี้ไหลไปสู่มหาสมุทรอินเดียทางใต้และตะวันตก มีทะเลโฟลเร็ซอยู่ทางเหนือและทะเลบันดาอยู่ทางตะวันออกเฉียงเหนือ
ทะเลซาวูลึกถึงประมาณ 3,500 เมตร ครอบคลุมพื้นที่ประมาณ 600 กิโลเมตรจากทิศตะวันตกไปทางทิศตะวันออก และ 200 กิโลเมตรจากเหนือจรดใต้ เมืองใหญ่ที่สุดที่อยู่ติดทะเลนี้คือกูปัง เมืองหลักของจังหวัดนูซาเติงการาตะวันออกบนเกาะติมอร์ มีคนที่อาศัยอยู่ประมาณ 450,000 คน
จิ่ง ปั๋วหราน
จิ่ง ป๋อหราน (, ; เกิด 19 เมษายน ค.ศ. 1989) หรือ Bobo Jing เป็นนักแสดงและนักร้องชาวจีนที่ได้รับความนิยมหลังจากกลายเป็นผู้ชนะเลิศในการประกวดความสามารถ "มายฮีโร่" ประจำปี พ.ศ. 2550 เขาได้ก่อตั้งวงบอยแบนด์ชื่อ โบโบร่วมกับผู้ชนะอันดับสาม ฝู ซินโบ ตั้งแต่ปี ค.ศ. 2008 จิ่งได้ปรากฏตัวในภาพยนตร์และโทรทัศน์หลายเรื่อง เขาเป็นที่รู้จักจากบทบาทนำในภาพยนตร์จีนเรื่อง "มอนสเตอร์ฮันต์" (2015), "ไทม์ไรเดอร์" (2016), "อัสแอนด์เธม" (2018) และ "เดอะชาโดว์เพลย์" (2019)
อินเตอร์เนชันแนลแชมเปียนส์คัพ ฤดูกาล 2014
อินเตอร์เนชั่นแนลแชมเปียนส์คัพ ฤดูกาล 2014  (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 2
อินเตอร์เนชั่นแนลแชมเปียนส์คัพ ฤดูกาล 2014
เจิ้ง ฉ่วง
(, ; เกิด 22 สิงหาคม ค.ศ. 1991) เป็นนักแสดงชาวจีน ที่โด่งดังจากซีรีส์เรื่อง Meteor Shower (2009)
เข้าวงการเมื่อตอนอายุได้ 6 ขวบ ตอนนั้นเป็นดาราเด็กแสดงภาพยนตร์ของเมืองเฉิ่นหยาง ต่อมาปี 2005 ได้รางวัลชนะเลิศประกวดเต้นรำของเมืองเฉิ่นหยาง
เจิ้ง ส่วง
ฟุตบอลทีมชาติยิบรอลตาร์
ฟุตบอลทีมชาติยิบรอลตาร์ เป็นทีมฟุตบอลตัวแทนของยิบรอลตาร์ ซึ่งเป็นดินแดนโพ้นทะเลของสหราชอาณาจักร ควบคุมและบริหารงานโดยสมาคมฟุตบอลยิบรอลตาร์
ทีมชาติยิบรอลตาร์ได้เข้าร่วมเป็นสมาชิกของยูฟ่า หลังจากผ่านความเห็นชอบจากการโหวตของชาติสมาชิกยูฟ่าในเดือนพฤษภาคม ปี 2013 และได้เข้าร่วมการแข่งขันฟุตบอลชิงแชมป์แห่งชาติยุโรป 2016 รอบคัดเลือก โดยนับเป็นการเข้าร่วมแข่งขันในทัวร์นาเมนต์ของยูฟ่าเป็นครั้งแรก ต่อมาได้ยิบรอลตาร์ได้เข้าร่วมเป็นสมาชิกของฟีฟ่าในเดือนพฤษภาคม 2016 โดยเป็นสมาชิกลำดับที่ 211 ของฟีฟ่า
ด้วยประชากรเพียง 33,000 คน ทำให้ดินแดนยิบรอลตาร์ กลายเป็นชาติสมาชิกที่มีขนาดเล็กที่สุดของยูฟ่าเมื่อวัดจากจำนวนประชากร
แม้ว่ายิบรอลตาร์จะไม่ใช่หมู่เกาะ แต่ก็เคยส่งทีมฟุตบอลเข้าร่วมแข่งขันในกีฬาไอส์แลนด์ เกม ในปี 1993 และชนะเลิศในกีฬาไอส์แลนด์ เกม 2007 ที่เกาะโรดส์
เข้าเป็นสมาชิกของยูฟ่า.
สมาคมฟุตบอลยิบรอลตาร์ (GFA) ได้ยื่นเรื่องขอเข้าเป็นสมาชิกยูฟ่า เป็นครั้งแรกในปี 1999 แต่ไม่ได้รับการอนุมัติ เนื่องจากได้รับการคัดค้านจากประเทศสเปน โดยข้อคัดค้านของสเปนนั้นนอกจากจะอ้างกรรมสิทธิ์ในดินแดนยิบรอลตาร์ที่ยังเป็นข้อพิพาทกับสหราชอาณาจักรแล้ว ยังยกเหตุผลว่าการอนุมัติให้ยิบรอลตาร์เข้าเป็นสมาชิกของยูฟ่านั้น จะเป็นการส่งเสริมให้ดินแดนอื่นที่อยู่ในความปกครองของสเปนอย่างแคว้นกาตาลุญญาและแคว้นบาสก์ ใช้เป็นบรรทัดฐานในการขอเข้าร่วมเป็นสมาชิกของยูฟ่าเช่นกัน และอาจส่งผลให้เกิดการแยกตัวออกมาจากสเปน
อย่างไรก็ตามการลงคะแนนเสียงมีขึ้นอีกครั้งในปี 2007 โดยสมาคมฟุตบอลสเปนได้มีการออกมากดดันว่าหากสมาคมฟุตบอลของยิบรอลตาร์ได้เข้าร่วมเป็นสมาชิกของยูฟ่า สมาคมฟุตบอลสเปนจะขอถอนทีมออกจากการแข่งขันในทุกรายการของยูฟ่าเพื่อเป็นการประท้วง ท่ามกลางการกดดันจากทางสเปน มีชาติสมาชิกเพียง 3 ชาติเท่านั้นที่โหวตให้การสนับสนุนยิบรอลตาร์ คืออังกฤษ ,สก็อตแลนด์ และเวลส์ ซึ่งทั้งหมดต่างก็เป็นชาติที่อยู่ในสหราชอาณาจักร ที่ปกครองยิบรอลตาร์เอง
ต่อมายูฟ่าได้ออกกฏว่าชาติใดที่จะขอเข้าร่วมเป็นสมาชิกได้ต้องเป็นรัฐเอกราชที่ได้รับการยอมรับจากสหประชาชาติเท่านั้น ทำให้สมาคมฟุตบอลยิบรอลตาร์ ยื่นเรื่องฟ้องร้องต่อศาลอนุญาโตตุลาการกีฬา หรือ ศาลกีฬาโลก โดยศาลได้ตัดสินว่ากฏเรื่องรัฐเอกราชที่ยูฟ่าออกมานั้น ไม่สามารถใช้บังคับกับสมาคมฟุตบอลยิบรอลตาร์ได้ เพราะไม่ใช่กฏที่มีอยู่ในขณะที่ยิบรอลตาร์ขอเข้าร่วมเป็นสมาชิก แต่เป็นการออกกฏขึ้นใหม่ภายหลังจากที่ยิบรอลตาร์ได้ยื่นเรื่องขอเข้าเป็นสมาชิกแล้ว ยูฟ่าจึงมิอาจใช้หลักรัฐเอกราชในการปฏิเสธความเป็นชาติสมาชิกของดินแดนยิบรอลตาร์ได้
ในเดือนพฤษภาคม ปี 2013 สมาคมฟุตบอลยิบรอลตาร์ได้เป็นสมาชิกของยูฟ่าอย่างเป็นทางการจากการโหวตของบรรดาสมาชิก ที่จัดขึ้นในลอนดอน โดยมีเพียงสเปนและเบลารุส ที่โหวตไม่สนับสนุน
เข้าเป็นสมาชิกของฟีฟ่า.
หลังจากชนะคดีที่ศาลกีฬาโลกจนได้เป็นสมาชิกของยูฟ่า ต่อมายิบรอลตาร์ได้ยื่นเรื่องขอเข้าร่วมเป็นสมาชิกของฟีฟ่า โดยในเดือนกันยายน ปี 2014 คำขอเข้าเป็นสมาชิกของฟีฟ่าได้ถูกปฏิเสธ โดยเซพพ์ บลัทเทอร์ประธานของฟีฟ่า ยกเหตุผลในเรื่องที่ยิบรอลตาร์มีสถานะเป็นดินแดนอาณานิคมโพ้นทะเลของสหราชอาณาจักร
อย่างไรก็ตามเหตุผลดังกล่าวเป็นข้อวิพากษ์วิจารณ์ในวงการฟุตบอลอย่างกว้างขวาง เนื่องจากก่อนหน้านี้ฟีฟ่าเคยรับชาติที่ยังไม่มีเอกราชสมบูรณ์ในตัวเอง เข้าเป็นสมาชิกของฟีฟ่าถึง 22 ชาติ (ในจำนวนนี้ มีถึง 5 ชาติที่เป็นสมาชิกของยูฟ่า คือหมู่เกาะแฟโร ที่มีสถานะเป็นเขตปกครองตนเองขึ้นตรงกับเดนมาร์ก และอังกฤษ,สก็อตแลนด์,เวลส์,ไอร์แลนด์เหนือที่เป็นส่วนหนึ่งของสหราชอาณาจักร) โดยสมาคมฟุตบอลยิบรอลตาร์ได้ยื่นเรื่องฟ้องร้องฟีฟ่าต่อศาลกีฬาโลก ให้เพิกถอนมติเดิมและรับยิบรอลตาร์เข้าเป็นสมาชิก ซึ่งวิธีการเดียวกันนี้ทำให้ยิบรอลตาร์ได้เข้าเป็นสมาชิกของยูฟ่ามาแล้ว
เดือนพฤษภาคม ปี 2015 ศาลกีฬาโลก ที่ประเทศสวิตเซอร์แลนด์ ได้รับคดีที่สมาคมฟุตบอลยิบรอลตาร์ฟ้องร้องฟีฟ่าไว้พิจารณาในชั้นศาล ต่อมาในเดือนพฤษภาคม ปี 2016 ฟีฟ่าได้จัดประชุมเพื่อรับยิบรอลตาร์เป็นสมาชิก โดยการลงคะแนนเสียงของสมาชิกเมื่อวันที่ 13 พฤษภาคม ปี 2016 ที่เม็กซิโก ได้ผ่านความเห็นชอบให้ยิบรอลตาร์เข้าเป็นสมาชิกของฟีฟ่า ด้วยคะแนนเสียง 172 ต่อ 12 ทำให้ยิลรอลตาร์ได้เป็นสมาชิกของฟีฟ่าลำดับที่ 211 ถัดจากทีมชาติคอซอวอ ที่ได้เข้ามาเป็นสมาชิกลำดับที่ 210 ของฟีฟ่าในปี ค.ศ. 2016 และทำให้ยิบรอลตาร์มีสิทธิ์เข้าแข่งขันในฟุตบอลโลกรอบคัดเลือก
ผลงานในฟุตบอลชิงแชมป์แห่งชาติยุโรป.
วันที่ 7 กันยายน ค.ศ. 2014 ยิบรอลตาร์ลงแข่งขันในฟุตบอลชิงแชมป์แห่งชาติยุโรป รอบคัดเลือก เป็นครั้งแรกในประวัติศาสตร์ โดยพบกับทีมชาติโปแลนด์
ในอดีตก่อนจะเป็นสมาชิกของยูฟ่า ทีมชาติยิบรอลตาร์ใช้ สนามกีฬาวิกตอเรีย เป็นสนามเหย้าสำหรับแข่งขันระดับชาติ โดยสนามกีฬาแห่งนี้มีความจุ 5,000 ที่นั่ง ตั้งอยู่ใกล้กับสนามบินยิบรอลตาร์ บนถนนวินสตัน เชอร์ชิล อเวนิว
โดยสมาคมฟุตบอลยิบรอลตาร์ ได้มีโครงการก่อสร้างสนามกีฬายูโรปา พอยต์ ซึ่งมีความจุ 10,000 ที่นั่งเพื่อมาใช้แทนที่สนามเดิม โดยการก่อสร้างสนามใหม่ได้เริ่มต้นขึ้นในเดือนตุลาคม ค.ศ.2013 ระหว่างการก่อสร้างสนามใหม่นี้ทีมชาติยิบรอลตาร์ จะต้องใช้สนาม เอสตาดิอู อัลการ์เว ซึ่งตั้งอยู่ที่เมืองฟารู, ประเทศโปรตุเกส เป็นสนามเหย้าแทน เนื่องจากสนามกีฬาวิกตอเรียยังไม่ผ่านมาตรฐานของยูฟ่า ในการจัดการแข่งขันระดับชาติอย่างเป็นทางการ
อย่างไรก็ตาม แม้ทีมชาติยิบรอลตาร์จะไม่สามารถใช้งานสนามกีฬาวิกตอเรียสำหรับแข่งขันในรายการของยูฟ่า อย่างฟุตบอลชิงแชมป์แห่งชาติยุโรป 2016 รอบคัดเลือกได้ แต่ยังสามารถใช้สนามนี้ได้ในการแข่งขันกระชับมิตร
ผู้เล่นที่ลงสนามให้ทีมชาติมากที่สุด.
"ณ วันที่ 16 ตุลาคม 2018"
ผู้ยิงประตูสูงสุดในทีมชาติ.
"ณ วันที่ สิงหาคม 2018"
วลันลักษณ์ คุ้มสุวรรณ เป็นนักแสดงชาวไทย ในสังกัดจีทีเอช (GTH)
วลันลักษณ์ คุ้มสุวรรณ หรือมุกไหม เกิดวันพฤหัสบดีที่ 5 มกราคม พ.ศ. 2538 ราศีธนู เป็นนักแสดงชาวไทย เคยศึกษาที่โรงเรียนสาธิต มหาวิทยาลัยราชภัฏบ้านสมเด็จเจ้าพระยา จังหวัดกรุงเทพมหานคร
วลันลักษณ์ คุ้มสุวรรณ เข้าสู่วงการบันเทิงจากการติดตามพี่สาว การัญชิดา คุ้มสุวรรณ มาแคสติ้งบทภาพยนตร์ท็อป ซีเคร็ต วัยรุ่นพันล้าน (พ.ศ. 2554) ทำให้เธอได้รับบท หลิน ซึ่งเป็นบทนางเอกของเรื่องและเป็นผลงานชิ้นแรกของวงการบันเทิง
มุกไหม กล่าวว่า “ครั้งแรกที่ได้เข้าฉากในหนัง Top secret วัยรุ่นพันล้าน มุกรู้สึกกดดันและตื่นเต้นมากค่ะ ขนาดทำการบ้าน ซ้อมบทมาหลายรอบจนจำทุกอย่างได้แม่น แต่พอเจอกล้องก็ยังเกิดอาการสั่นๆเกร็งๆ โชคดีที่พี่ย้งผู้กำกับคอยให้กำลังใจอยู่ข้างๆ เวลาที่ต้องเจอกับฉากยากๆ ก็จะคอยเตือนให้ตั้งสติให้ดี ให้มุกพยายามสวมวิญญาณเป็นตัวละครที่เล่นให้ได้ กว่าจะผ่านด่านแต่ละฉากไปได้ต้องใช้พลังเยอะมาก ซึ่งพอผ่านไปได้ รู้สึกดีใจโล่งอก และปลื้มสุดๆ ทำให้มุกมีแรงฮึดมากขึ้น พอเห็นพี่พีชที่เจอบทโหดมากกว่ามุกหลายเท่า แต่ยังอดทนได้ ก็เลยทำให้มีกำลังใจมากขึ้น”
จากนั้น วลันลักษณ์ คุ้มสุวรรณ ได้มีผลงานโฆษณารณรงค์โรคเอดส์ กับทาง สสส
ตามด้วยละครโทรทัศน์เรื่อง สูตรรักพลิกล็อก (พ.ศ. 2557) ของบริษัท มีเดียสตูดิโอ จำกัด ในบทบาทของ จูน ทางช่องมีเดียแชนแนล
เบลนเดอร์ (นิตยสาร)
เบลนเดอร์  เป็นนิตยสารดนตรีของอเมริกันที่เรียกตนเองว่าเป็น "หนังสือที่แนะนำเรื่องดนตรีและอื่น ๆ ได้มากที่สุด" (the ultimate guide to music and more) แรกเริ่มเป็นที่รู้จักว่าเป็นนิตยสารรวมภาพของคนดังตามยุคสมัย นิตยสารรวบรวมรายการอัลบั้มเพลง ศิลปิน และเพลง ทั้ง "ดีที่สุด" และ "แย่ที่สุด" ในแต่ละฉบับจะมีบทวิจารณ์งานเพลงของศิลปินคนหนึ่ง ๆ โดยวิเคราะห์อัลบั้มเพลงแต่ละอัลบั้มของศิลปิน
"เบลนเดอร์" ตีพิมพ์โดยบริษัทเดนนิสพับบลิชชิง นิตยสารเริ่มออกจำหน่ายใน ค.ศ. 1994 ในรูปซีดีรอมครั้งแรก ริเริ่มโดยเจสัน เพียร์สัน เดวิด เชร์รี และเรจินา โจเซฟ ผ่านเฟลิกซ์เดนนิส หรือเดนนิสพับบลิชชิง สหราชอาณาจักร ตีพิมพ์นิตยสารซีดี 15 ฉบับ และเผยแพร่ผ่านเว็บไซต์ใน ค.ศ. 1997 นิตยสารตีพิมพ์ในรูปหนังสืออีกครั้งใน ค.ศ. 1999 จนถึงปัจจุบัน ซีดีรอมของเบลนเดอร์แสดงให้เห็นรูปแบบสิ่งพิมพ์ในรูปดิจิตอลยุคแรก รวมถึงการโฆษณาในรูปดิจิตอลครั้งแรกเช่นกัน
ภาษาโอซิง
ภาษาโอซิง (Osing language) มีผู้พูด 300,000 คน (พ.ศ. 2543) ในชวาตะวันออกตามแนวชายฝั่งตะวันออกและตะวันออกเฉียงเหนือ มีความใกล้เคียงกับภาษาชวาตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย เขียนด้วยอักษรชวา ผู้พูดภาษานี้เป็นมุสลิม
มายเกิร์ล (เพลงอะระชิ)
มายเกิร์ล  เป็นซิงเกิลของวงบอยแบนด์ สัญชาติญี่ปุ่น "อะระชิ" ออกจำหน่ายเมื่อวันที่ 11 พฤศจิกายน พ.ศ. 2552 โดยบริษัท"เจสตรอม"ของพวกเขาเอง
ข้อมูลเกี่ยวกับซิงเกิล.
ในวันที 6 ตุลาคม พ.ศ. 2552 ได้มีการประกาศว่าเพลง "My Girl" ได้นำไปประกอบละครโทรทัศน์ญี่ปุ่นเรื่อง "My Girl" ซึ่งดัดแปลงมาจากมังงะ โดยมิซึ ซาฮาระ (นามปากกาของนักวาดมังงะ "สึโมโมะ ยูเมะกะ") ชื่อว่า "“ultimate love story”" เนื้อเรื่องเกี่ยวกับผู้ช่วยในสตูดิโอถ่ายภาพ ชื่อ "มาซามุเนะ คาซามะ" เขาไม่สามารถลืมแฟนเก่าในสมัยมัธยมที่อายุมากกว่าเขา 4 ปี "โยโกะ ทสึกาโมโตะ" ที่ได้หายตัวไป เมื่อ 6 ปีก่อน. วันหนึ่ง เขาได้ยินข่าวว่าแฟนเก่าของเขาได้ตายไปเสียแล้ว แถมยังทิ้งโคฮารุ ลูกสาว วัย 5 ขวบ แน่นอนว่าเป็นลูกของมาซามุเนะ จึงทำให้โคฮารุถูกส่งไปให้มาซามุเนะดูแล. ซึ่งออกอากาศทางช่อง TV Asahi ในทุกวันศุกร์ เวลา 23:15-24:15 น. ตั้งแต่วันที่ 9 ตุลาคม พ.ศ. 2552-11 พฤศจิกายน พ.ศ. 2552 นำแสดงโดยสมาชิกคนหนึ่งในวง มะซะกิ ไอบะ..
บีไซส์ของซิงเกิล "Clockwork Umbrella" ได้ใช้เป็นเพลงประกอบละครสั้น เรื่อง "Guest in Room 0"  ซึ่งเป็นละครสั้นที่สร้างเพื่อให้นักเขียนบท โปรดิวเซอร์ และผู้กำกับหน้าใหม่เก็บเกี่ยวประสบการณ์. ได้ใช้นักแสดงมาจากบริษัทจอห์นนีและสหาย ซึ่งเป็นบริษัทยักษ์ใหญ่ของญี่ปุ่น. ละครสั้นเรื่องนี้ได้ถูกออกอากาศทางช่องฟูจิทีวี แบ่งออกเป็น 6 เรื่อง. เป็นเรื่องเกี่ยวกับโรงแรมแห่งหนึ่ง ภายในโรงแรมมีห้องแปลกๆห้องหนึ่ง ชื่อว่า "ห้อง 0" ที่จะเปิดเผยถึงคุณภาพของมนุษย์ แขกแต่ละคนจะได้รับเหตุการณ์ที่แตกต่างกันออกไป เมื่อเข้าพักในห้องนี้ ซึ่งจะสร้างคุณค่าทางจิตใจของแขกให้มากขึ้น
ซิงเกิล "My Girl" ถูกจำหน่ายใน 2 รูปแบบ ได้แก่ รุ่นปกติ และรุ่นจำกัด : รุ่นปกติจะมีเพลงตามชื่อซิงเกิล และ 2 บีไซส์ คือ "Clockwork Umbrella"  และ "Super Fresh" . รุ่นจำกัดจะมีเพลง "My Girl" , "Clockwork Umbrella" , ดีวีดีที่มีมิวสิควิดีโอของเพลง "My Girl" และเบื้องหลังการถ่ายทำมิวสิควิดีโอ.
มารี แคลร์
มารี แคลร์  เป็นนิตยสารรายเดือนสำหรับผู้หญิง จำหน่ายในหลายประเทศ ตีพิมพ์ครั้งแรกในประเทศฝรั่งเศสใน ค.ศ. 1937 มีการตีพิมพ์หลายภาษาขายในหลายประเทศด้วย นิตยสารฉบับอเมริกันเน้นประเด็นเกี่ยวกับผู้หญิงทั่วโลกและประเด็นรอบโลกต่าง ๆ นิตยสาร"มารี แคลร์"ยังครอบคลุมเรื่องสุขภาพ ความงาม และแฟชันด้วย
แถบหงส์
แถบหงส์ (Swan bands) คือ คุณลักษณะของสเปกตรัม (spectra) ของดาวฤกษ์คาร์บอน (carbon stars), ดาวหาง และ การเผาไหม้ของเชื้อเพลิงไฮโดรคาร์บอน ได้รับการตั้งชื่อตามชื่อของนักฟิสิกส์ชาวสก๊อตแลนด์ที่ชื่อ วิลเลียม สวอน (William Swan) ซึ่งเป็นคนแรกที่ได้ทำการศึกษาวิเคราะห์สเปกตรัมอนุมูลของสารประกอบไดอะตอมมิค คาร์บอน C2 (radical Diatomic carbon) ในปี 1856
แถบหงส์ ประกอบไปด้วยแถบของการสั่นอยู่หลายลำดับที่กระจายตัวอยู่ทั่วไปในคลื่นที่ตามองเห็น (visible spectrum)
เบน อิศรางกูร ณ อยุธยา (ชื่อเล่น เบน) เกิดเมื่อวันที่ 13 มกราคม พ.ศ. 2505 สำหรับประวัติส่วนตัวในด้านการศึกษาของคุณเบนประชา อิศรางกูร ณ อยุธยา จากการกลับมายังประเทศไทยในช่วงวัยเด็กจนถึงอายุ 8 ปีก็ทำให้คุณเบนเริ่มต้นการศึกษาในระดับ ป.1 จนถึง ป.3 ที่โรงเรียนพระมหาไถ่ศึกษาในประเทศไทยซึ่งจากการที่ครอบครัวย้ายไปใช้ชีวิตที่ประเทศอิตาลีจากการทำงานของคุณพ่อก็ทำให้เขานั้นย้ายไปศึกษาต่อจนสำเร็จการศึกษาในระดับชั้นมัธยมที่โรงเรียนในประเทศอิตาลีโดยขณะที่คุณเบนเข้าสู่วงการแฟชั่นในประเทศไทยในช่วงปี พ.ศ. 2526 เขาพึ่งสำเร็จการศึกษาในระดับปริญญาตรีด้านวิศวกรรมเครื่องยนต์จากมหาวิทยาลัยสแตนฟอร์ดที่ประเทศสหรัฐอเมริกา โดยหลังจากมีผลงานในด้านภาพยนตร์ คุณเบนห่างหายจากการทำงานในวงการบันเทิงไประยะเวลาหนึ่งจากการเดินทางเพื่อไปศึกษาต่อที่ต่างประเทศ โดยจากบทสัมภาษณ์ในช่วงต้นยุค 90 ที่ผ่านมานั้นเขาสำเร็จการศึกษาในระดับปริญญาโทด้านวิศวกรรมเครื่องยนต์จากมหาวิทยาลัยวอชิงตัน โดยในช่วงเวลาเดียวกันนั้นเอง เขาเข้าทำงานประจำในฐานะวิศวกรให้กับฐานทัพเรือของประเทศสหรัฐอเมริกา ควบคู่กันไปกับการศึกษาต่อ ซึ่งหลังจากสำเร็จการศึกษาเขาเดินทางกลับมาและกลับคืนสู่วงการบันเทิงในประเทศไทยอีกครั้งหนึ่งในช่วงปี พ.ศ. 2533โดยในช่วงต้นยุค 90 ที่ผ่านมานั้นหนุ่มหล่อท่านนี้มีผลงานในด้านการแสดงและการถ่ายแบบควบคู่กันไปกับการทำงานในตำแหน่งวิศวกรระบบของบริษัทไอบีเอ็มประเทศไทย ในวงการบันเทิงของประเทศไทยในทุกยุคสมัยนั้นมีนักแสดงชื่อดังหลาย-หลายท่านที่เริ่มต้นการทำงานในวงการบันเทิงในฐานะนางแบบและนายแบบในวงการแฟชั่นก่อนจะเป็นที่รู้จันในวงกว้างจากการทำงานในฐานะนักแสดงในช่วงเวลาต่อมาโดยจากความทรงจำของผู้เขียนบลอก คุณเบน อิศรางกูร ณ อยุธยา พระเอกชื่อดังที่เป็นที่จดจำของผู้ชมทางบ้านมาจนถึงในทุกวันนี้ จากความหล่อเหลาของเขานั้นก็ถือเป็นนักแสดงอีกท่านหนึ่งที่เริ่มต้นการทำงานในวงการบันเทิงจากการเป็นนายแบบก่อนจะเป็นที่รู้จักในวงกว้างจากการมีผลงานทั้งในด้านภาพยนตร์ละครโทรทัศน์ ผลงานเพลงฝากไว้ในวงการบันเทิงในช่วงปี พ.ศ. 2526 ถึงในช่วงปี พ.ศ. 2538 ที่ผ่านมาโดยในการบันทึกบทความของบลอกในครั้งนี้นั้น จะเป็นการบันทึกเส้นทางการทำงานทั้งในฐานะนายแบบและการเป็นนักแสดงของพระเอกหนุ่มหล่อท่านนี้ตั้งแต่ในช่วงปี พ.ศ. 2526 เป็นต้นมา
"เบน ประชา อิศรางกูร ณ อยุธยา "ชุด ไม่ งั้น งั้น
จังหวัดโบยากา
โบยากา  คือหนึ่งใน 32 จังหวัดของประเทศโคลอมเบีย เป็นจังหวัดที่ตั้งอยู่ทางตอนกลางของประเทศ มีเมืองหลักคือตุงคา จังหวัดโบกายาตั้งขึ้นเมื่อ 22 พฤษภาคม ค.ศ. 1858 มีพื้นที่ประมาณ 23,189 ตารางกิโลเมตร ประกอบด้วยเทศบาล 123 แห่ง
จังหวัดบาเยเดลเกากา
บาเยเดลเกากา  คือหนึ่งใน 32 จังหวัดของประเทศโคลอมเบีย ตั้งอยู่ทางทิศตะวันตกของประเทศ ติดกับมหาสมุทรแปซิฟิก มีเมืองหลักคือกาลิ
จังหวัดซานอันเดรสและโปรบิเดนเซีย
กลุ่มเกาะซานอันเดรส โปรบิเดนเซีย และซานตากาตาลินา  หรือเรียกอย่างไม่เป็นทางการว่า ซานอันเดรสและโปรบิเดนเซีย  เป็นจังหวัดหนึ่งของประเทศโคลอมเบีย ประกอบด้วยเกาะต่าง ๆ ในทะเลแคริบเบียน ห่างจากแผ่นดินใหญ่โคลอมเบียไปทางทิศตะวันตกเฉียงเหนือประมาณ 775 กิโลเมตร (482 ไมล์) มีเมืองหลักชื่อซานอันเดรส (San Andrés)
บูการามังกา
บูการามังกา  เป็นเมืองหลักของจังหวัดซันตันเดร์ ประเทศโคลอมเบีย มีประชากรประมาณ 581,130 คน
บิยาบิเซนซิโอ
บิยาบิเซนซิโอ  เป็นเมืองหนึ่งในประเทศโคลอมเบีย เป็นเมืองใหญ่ที่สุดและเป็นเมืองหลักของจังหวัดเมตา มีประชากรประมาณ 384,131 คน เมืองนี้ก่อตั้งขึ้นเมื่อ ค.ศ. 1840 และกลายเป็นเมืองหลักจังหวัดในปี ค.ศ. 1959
การ์ตาเฮนา
การ์ตาเฮนา  หรือที่เรียกอย่างเป็นทางการว่า การ์ตาเฮนาเดอินเดียส  เป็นเมืองท่าใหญ่บนชายฝั่งทางตอนเหนือของประเทศโคลอมเบียและเป็นเมืองหลักของจังหวัดโบลิบาร์ ใน ค.ศ. 2018 มีประชากรประมาณ 914,552 คน
แม่ดอกรักเร่
แม่ดอกรักเร่ เป็นละครแนว แอ็กชั่น-คอเมดี้ บทประพันธ์โดย แสงเพชร เสนีย์บดินทร์ ปี2529 นำแสดงโดย จารุณี สุขสวัสดิ์, พร้อมพงศ์ นพฤทธิ์, เอกลักษณ์ ยลระบิล, เศรษฐา ศิระฉายา, อำภา ภูษิต, อุทุมพร ศิลาพันธ์, ศรินทิพย์ ศิริวรรณ ปี 2558 บทโทรทัศน์โดย ทองเอก กำกับการแสดงโดย ชาญชัย สวัสดิวิชัยกุล ผลิตโดย บริษัท เค.เอ.เอ็น. เอ็นเตอร์เทนเม้นท์ จำกัด โดยผู้จัด คุณปภัสรา เตชะไพบูลย์ นำแสดงโดย ปิยพันธ์ ขำกฤษ, อาภา ภาวิไล, ธีรภัทร์ แย้มศรี, รัญดภา มันตะลัมพะ, ภูริกูลกฤษฎ์ ชูศักดิ์สกุลวิบูล ทางช่อง 7 สี ตั้งแต่วันที่ 29 กรกฎาคม - 9 กันยายน 2558 ออกอากาศทางช่อง 7 สี เป็นผลงานแรกของผู้จัดละครปภัสรา เตชะไพบูลย์ โดยใช้เวลาถ่ายทำนานกว่า 7 เดือน
นาคี
นาคี เป็นละครโทรทัศน์ไทยในปี พ.ศ. 2559 จากบทประพันธ์นวนิยายชื่อเดียวกันของ ตรี อภิรุม สร้างโดย บริษัท ดู เอ็นเตอร์เทนเม้นท์ จำกัด ควบคุมการผลิตโดย ธัญญา วชิรบรรจง กำกับการแสดงโดย พงษ์พัฒน์ วชิรบรรจง และนำแสดงโดย ณฐพร เตมีรักษ์, ภูภูมิ พงศ์ภาณุภาค ออกอากาศทางสถานีโทรทัศน์ไทยทีวีสีช่อง 3 จากความสำเร็จของละคร ทำให้มีการต่อยอดโดยการนำบทประพันธ์ เรื่อง นาคี ๒ ของ ตรี อภิรุม สร้างเป็นภาคต่อของละคร ในรูปแบบภาพยนตร์ ใช้ชื่อว่า นาคี ๒ โดยมีการเพิ่มนักแสดงนำใหม่สองคน คือ อุรัสยา เสปอร์บันด์ และ ณเดชน์ คูกิมิยะ
"นาคี" ได้มีการถ่ายทำผ่านฉากบลูสกรีนโดยผ่านการใช้เทคโนโลยีคอมพิวเตอร์ กราฟิก (Computer Graphic) จากทีม Fatcat ที่สร้างผลงานด้านกราฟิกมาแล้วเรื่อง รากบุญ, มณีสวาท, บุรำปรัมปรา เข้ามาช่วยเสริมสร้างตัวงู, ตัวพญานาคหรือตัวงูเจ้าแม่นาคีรวมไปถึงสัตว์ประหลาดตัวอื่น ๆ ขึ้นมาให้เนียนและมีความสมจริงมากที่สุด
รวมไปถึงละครเรื่องนี้ ได้ใช้สถานที่ท่องเที่ยวหรือแหล่งเรียนรู้ทางวัฒนธรรมจากแต่ละภาคในประเทศไทยในการถ่ายทำละครอีกด้วย ซึ่งมีจังหวัดที่อยู่นอกเหนือจากกรุงเทพมหานครแล้วนั้นยังมีจังหวัดอื่น ๆ อีก จากภาคเหนือ, ภาคกลาง, ภาคตะวันออกเฉียงเหนือ อาทิ จังหวัดนครราชสีมา, จังหวัดบุรัรัมย์, จังหวัดกาญจนบุรี, จังหวัดชัยภูมิ, จังหวัดราชบุรี, จังหวัดอุทัยธานี, จังหวัดพระนครศรีอยุธยา, จังหวัดนครนายก, จังหวัดสระบุรี, จังหวัดปทุมธานี เป็นต้น
ด้านการแสดง ที่มีการเลือกใช้ภาษาอีสานทั้งเรื่องนั้น สรรัตน์ ผู้เขียนบท บอกถึงวัตถุประสงค์ว่า หวังจะให้คนดูกลับมาชื่นชมกับภูมิปัญญา และมองภาษาอีสานเป็นเรื่องทันสมัย ลบล้างทัศนคติเดิม ๆ ที่มองว่า พูดอีสานแล้วเป็นคนต่างจังหวัด ทำให้ใครก็ตามที่พูดอีสานแล้วไม่ฟังดูเชย ส่วนที่เลือกใช้ภาษาอีสานสำเนียงอุบล เนื่องจากมีคำกล่าวว่า สำเนียงนี้มีความอ่อนช้อย ไพเราะ ในกองถ่ายจะมีครูแปลภาษาอีสานโดยเฉพาะ เพื่อแปลบทที่เป็นภาษากลาง ให้เป็นภาษาอีสาน พูดออกเสียงแล้วอัดใส่ที่อัดเสียง ส่งให้นักแสดงแต่ละคนฟัง แล้วท่องจำสำเนียงจนคุ้นหูก่อนจะเอามาพูดในฉากที่ต้องแสดง
ด้านคำวิจารณ์ มติชนชื่นชมในเรื่อง "การฝึกตัวละครให้ใช้ภาษาอีสานเดินเรื่อง ตามภูมิหลังของสถานที่ ตามมาด้วยการชมความงามของตัวละครนำ ณฐพร เตมีรักษ์ ทั้งในชุดโบราณ และการไม่แต่งหน้ามาก ซึ่งประการหลังดูจะควบคุมให้พอดีไปถึงตัวละครอื่น ๆ ด้วย จากนั้นจึงพูดกันถึงการใช้คอมพิวเตอร์สร้างภาพ ก็ได้เสียงชมที่สามารถทำให้กลมกลืนไปกับการแสดงของตัวละครได้ ไม่โดดเป็นการ์ตูนผสมหนังออกมา แล้วจึงเป็นการชมกระบวนงานสร้าง ซึ่งที่เด่นจนเห็นได้คือการพยายามใช้แสงจริงตามกาลเทศะ เช่นแสงตะเกียงตอนกลางคืนเป็นต้น นอกเหนือความตั้งใจให้สมจริงของสภาพแวดล้อมหมู่บ้านในเรื่อง" เรื่องบทบาทตัวละคร ได้รับคำวิจารณ์ว่า "ตัวละครที่สวมบทสาขาอาชีพใดอาชีพหนึ่งเหล่านั้น มักมีพฤติกรรมแบบละครไทยหนังไทยผิดมนุษย์มนาจริง ๆ ไปมาก"
การตอบรับของละครเรื่องนี้ทั้งหมดสิบเอ็ดตอนที่ได้ออกอากาศไป เมื่อวันที่ 26 กันยายน – 5 ธันวาคม พ.ศ. 2559 "นาคี" ทำเรตติ้งต่อตอนสูงสุดและเรตติ้งเฉลี่ยสูงสุดของปี 2559
"นาคี" ถูกยกให้เป็นละครแห่งปีจากสื่อบันเทิง และโพลมหาชนสำนักต่าง ๆ ติดเทรนด์อันดับหนึ่งกระแสโซเชียลยอดนิยมของโลก คนในวงการบันเทิงยกย่องให้เป็นละครแห่งปี 2559 ณฐพร เตมีรักษ์ นักแสดงนำของละครเรื่องได้รับฉายาว่า "คำแก้ว ให้แต้วเกิด" จากสมาคมนักข่าวบันเทิง และถูกยกให้เป็น "นางเอกในดวงใจ" อันดับหนึ่ง ด้วยคะแนนร้อยละ 25.1% นอกจากนี้ยังได้รับรางวัล APOP ขวัญใจประชาชนจากอมรินทร์ทีวี
สำนักงานวิจัยซูเปอร์โพล เปิดเผยผลสำรวจเรื่องที่สุดแห่งความบันเทิงปี 2559 กรณีศึกษาตัวอย่างประชาชนทุกสาขาอาชีพจำนวน 1,241 คน ดำเนินโครงการระหว่างวันที่ 12-17 ธันวาคม 2559 "นาคี" ถูกจัดให้อยู่อันดับหนึ่งละครที่ประชาชนชอบมากที่สุดแห่งปี ซึ่งได้คะแนนร้อยละ 75.6 ในขณะที่ ณฐพรถูกจัดให้อยู่อันดับหนึ่งดาราหญิงที่ประชาชนชื่นชอบมากที่สุดแห่งปี ได้คะแนนร้อยละ 54.5% และ ภูภูมิ พงศ์ภาณุ ก็ถูกจัดอันดับหนึ่งดาราชายที่ประชาชนชื่นชอบมากที่สุดแห่งปีเช่นเดียวกัน ได้คะแนนร้อยละ 33.33%
กรุงเทพโพลล์ โดยศูนย์วิจัยมหาวิทยาลัยกรุงเทพ เผยผลสำรวจความคิดเห็นประชาชนเรื่อง “ที่สุดแห่งปี 2559” โดยเก็บข้อมูลจากประชาชนในกรุงเทพฯ และปริมณฑล จำนวน 1,160 คน ที่มีอายุ 18 ปีขึ้นไป ระหว่างวันที่ 16-20 ธันวาคม 2559 อันดับหนึ่งที่สุดของละครไทยที่ชื่นชอบ ได้แก่ "นาคี" ซึ่งได้คะแนนไป 71.6% อันดับหนึ่งดาราหญิงที่มีผลงานโดดเด่นเป็นที่ชื่นชอบได้แก่ ณฐพร ร้อยละ 27.6% และอันดับสามดาราชายที่มีผลงานโดดเด่นเป็นที่ชื่นชอบได้แก่ ภูภูมิ ร้อยละ 12.8%
สวนดุสิตโพล โดยมหาวิทยาลัยสวนดุสิต ได้สำรวจความคิดเห็นของประชาชน กรณี “ที่สุดแห่งปี” ได้สำรวจความคิดเห็นจากประชาชนทุกสาขาอาชีพทั่วประเทศ จำนวน 5,694 คน ระหว่างวันที่ 10-29 ธันวาคม 2559 ณฐพรถูกจัดอันดับสองดาราหญิงที่ชื่นชอบมากที่สุด ร้อยละ 26.10%
อีสานโพล โดยศูนย์วิจัยธุรกิจและเศรษฐกิจอีสาน คณะเศรษฐศาสตร์ มหาวิทยาลัยขอนแก่น เผยผลสำรวจเรื่อง "รางวัลแห่งปีของคนอีสาน ปี 2559" จากกลุ่มตัวอย่าง 2,530 คน "นาคี" ถูกจัดอันดับหนึ่งละครจอแก้วแห่งปี ได้คะแนนร้อยละ 23.7% ณฐพรถูกจัดอันดับหนึ่งนางเอกแห่งปี ร้อยละ 15.1% ภูภูมิอันดับสองพระเอกแห่งปี ร้อยละ 9.7% "คู่คอง" อันดับหนึ่งเพลงดังแห่งปี ร้อยละ 14.6% ก้อง ห้วยไร่ อันดับหนึ่งนักร้องชายแห่งปี ร้อยละ 12.7%
ส่วนอีกเพลงที่ใช้ประกอบคือ เพลง "ขาดเธอขาดใจ" (เพลงปิดเรื่องตอนที่ 1-10) ขับร้องโดย ชาติชาย มานิตยกุล
ธงเกาะนอร์ฟอล์ก
ธงเกาะนอร์ฟอล์ก ประกาศใช้เมื่อวันที่ 17 มกราคม ค.ศ. 1980 เป็นธงสามแถบแนวตั้งสองสีรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบแนวตั้ง 3 แถบ ความกว้างเท่ากัน แถบกลางสีขาว ประดับด้วยต้นสนเกาะนอร์ฟอล์ก ("Araucaria heterophylla") ส่วนแถบอื่นรอบนอกเป็นสีเขียว โดยสีขาวแทนสันติภาพ ส่วนสีเขียวแทนพืชพันธุ์บนเกาะ
ธงเกาะนอร์ฟอล์กมีความคล้ายคลึงกับธงชาติไนจีเรียและธงชาติเลบานอน (มีต้นสนประดับตรงกลางเช่นกัน แต่คนละสกุล)
เบญทราย กียปัจจ์
วอลเลย์บอลอะคาเดมีลีก 2015
วอลเลย์บอลอะคาเดมีลีก 2015 จัดขึ้นเป็นครั้งที่ 1 โดยแชมป์ประเภททีมชายได้แก่ทีมนครราชสีมา ส่วนประเภททีมหญิงได้แก่ทีมศรีสะเกษ
ยูฟ่าแชมเปียนส์ลีก ฤดูกาล 2015–16 รอบคัดเลือกและรอบเพลย์ออฟ
รอบคัดเลือกและรอบเพลย์ออฟ ในการแข่งขันยูฟ่าแชมเปียนส์ลีก ฤดูกาล 2015–16 เริ่มแข่งขันในวันที่ 30 มิถุนายน พ.ศ. 2558 (ค.ศ. 2015) จนถึงวันที่ 26 สิงหาคม พ.ศ. 2558 (ค.ศ. 2015). รวมทั้งหมด 56 ทีมที่เข้าร่วมการแข่งขันในรอบคัดเลือกและรอบเพลย์ออฟที่จะตัดสินหาทีมเข้ารอบจำนวน 10 ทีมเข้าสู่ 32 ทีมใน รอบแบ่งกลุ่ม ของ ยูฟ่าแชมเปียนส์ลีก ฤดูกาล 2015–16.
เวลาทั้งหมดเป็น CEST .
การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, ประเทศสวิตเซอร์แลนด์.
แปดทั้งหมดที่จะลงเล่นในรอบคัดเลือกรอบแรก. การจับสลากมีขึ้นเมื่อวันที่ 22 มิถุนายน ค.ศ. 2015.
นัดแรกจะแข่งขันกันในวันที่ 30 มิถุนายน และ 1 กรกฎาคม, และนัดที่สองจะแข่งขันกันในวันที่ 7 กรกฎาคม พ.ศ. 2558.
"รวมผลสองนัด เสมอ 1–1. ครูเซเดอร์ส ชนะด้วยกฏยิงประตูทีมเยือน."
"รวมผลสองนัด ลินคอล์น เรด อิมป์ส ชนะ 2–1."
"รวมผลสองนัด เดอะ นิว เซนต์ส ชนะ 6–2."
"รวมผลสองนัด ปยูนิค ชนะ 4–2."
ทั้งหมด 34 ทีมลงเล่นในรอบคัดเลือกรอบสอง: 30 ทีมที่ได้เข้ามาในเล่นในรอบนี้, และผู้ชนะสี่ทีมของรอบคัดเลือกรอบแรก. การจับสลากมีขึ้นเมื่อวันที่ 22 มิถุนายน พ.ศ. 2558 (ค.ศ. 2015).
นัดแรกจะแข่งขันกันในวันที่ 14 และ 15 กรกฎาคม และนัดที่สองจะแข่งขันกันในวันที่ 21 และ 22 กรกฎาคม พ.ศ. 2558.
"รวมผลสองนัด ปาร์ตีซาน ชนะ 3–0."
"รวมผลสองนัด โมลเด ชนะ 5–1."
"รวมผลสองนัด มิลซามี ออร์ฮาย ชนะ 3–1."
"รวมผลสองนัด เอชเจเค ชนะ 4–1."
"รวมผลสองนัด มัคคาบี เทล อาวีฟ ชนะ 6–3."
"รวมผลสองนัด เสมอ 1–1. อาโปเอลชนะด้วยกฏยิงประตูทีมเยือน."
"รวมผลสองนัด มิดทิลแลนด์ ชนะ 3–0."
"รวมผลสองนัด มัลเมอ ชนะ 1–0."
"รวมผลสองนัด สเคนเดอร์เบอู คอร์เช ชนะ 6–4."
"รวมผลสองนัด ดีนาโม ซาเกร็บ ชนะ 4–1."
"รวมผลสองนัด สเตอัว บูคูเรสตี ชนะ 4–3."
"รวมผลสองนัด วีเดโอตอน ชนะ 2–1."
"รวมผลสองนัด คาราบัค ชนะ 1–0."
"รวมผลสองนัด เลซพอซนัน ชนะ 3–0."
"รวมผลสองนัด บาแตบารือเซา ชนะ 2–1."
"รวมผลสองนัด เซลติก ชนะ 6–1."
ทั้งหมด 30 ทีมจะได้ลงเล่นในรอบคัดเลือกรอบสาม:
การจับสลากมีขึ้นเมื่อวันที่ 17 กรกฎาคม พ.ศ. 2558 (ค.ศ. 2015).
นัดแรกจะแข่งขันกันในวันที่ 28 และ 29 กรกฎาคม, และนัดที่สองจะแข่งขันกันในวันที่ 4 และ 5 สิงหาคม พ.ศ. 2558 (ค.ศ. 2015).
"รวมผลสองนัด เสมอ 2–2. อาโปเอลชนะด้วยกฏยิงประตูทีมเยือน."
"รวมผลสองนัดเสมอ 4–4. ดีนาโมซาเกร็บ ชนะด้วยกฏยิงประตูทีมเยือน."
"รวมผลสองนัด ราปิด เวียนนา ชนะ 5–4."
"รวมผลสองนัด มอนาโก ชนะ 7–1."
"รวมผลสองนัด อัสตานา ชนะ 4–3."
"รวมผลสองนัด เซลติก ชนะ 1–0."
"รวมผลสองนัด ซีเอสเคเอ มอสโก ชนะ 5–4."
"รวมผลสองนัด บาเซิล ชนะ 4–1."
"รวมผลสองนัด ปาร์ตีซาน ชนะ 5–3."
"รวมผลสองนัด มัลเมอ ชนะ 3–2."
"รวมผลสองนัด กลึบบรึคเคอ ชนะ 4–2."
"รวมผลสองนัด สเคนเดอร์เบอู คอร์เช ชนะ 4–0."
"รวมผลสองนัด มัคคาบี เทล อาวีฟ ชนะ 3–2."
"รวมผลสองนัด ชัคตาร์ โดเนตสค์ ชนะ 3–0."
รวมทั้งหมด 20 ทีมลงเล่นในรอบเพลย์ออฟ:
การจับสลากมีขึ้นในวันที่ 7 สิงหาคม พ.ศ. 2558 (ค.ศ. 2015).
นัดแรกจะแข่งขันกันในวันที่ 18 และ 19 สิงหาคม, และนัดที่สองจะแข่งขันกันในวันที่ 25 และ 26 สิงหาคม พ.ศ. 2558 (ค.ศ. 2015).
"รวมผลสองนัด ดีนาโม ซาเกร็บ ชนะ 6–2."
"รวมผลสองนัด มัลเมอ ชนะ 4–3."
"รวมผลสองนัด เสมอ 3–3. มัคคาบี เทล อาวีฟ ชนะด้วยกฏยิงประตูทีมเยือน."
"รวมผลสองนัด ชัคตาร์ โดเนตสค์ ชนะ 3–2."
"รวมผลสองนัด บาเลนเซีย ชนะ 4–3."
"รวมผลสองนัด อัสตานา ชนะ 2–1."
"รวมผลสองนัด เสมอ 2–2. บาแตบารือเซา ชนะด้วยกฏยิงประตูทีมเยือน."
"รวมผลสองนัด ไบเออร์ เลเวอร์คูเซน ชนะ 3–1."
"รวมผลสองนัด แมนเชสเตอร์ยูไนเต็ด ชนะ 7–1."
"รวมผลสองนัด ซีเอสเคเอ มอสโก ชนะ 4–3."
จูลส์ เบียงคี่
อุกฤษณ์ วงศ์มีมา